CELEX: 32014D0008
Language: lt
Date: 1381363200000
Title: 2014/8/ES: 2013 m. spalio 10 d. Komisijos įgyvendinimo sprendimas, kuriuo iš dalies keičiamas Sprendimas 2010/372/ES dėl kontroliuojamų medžiagų kaip technologijos agentų naudojimo pagal Europos Parlamento ir Tarybos reglamento (EB) Nr. 1005/2009 8 straipsnio 4 dalį (pranešta dokumentu Nr. C(2013) 6517)

11.1.2014   
            
            
               LT
            
            
               Europos Sąjungos oficialusis leidinys
            
            
               L 8/27
            
         KOMISIJOS ĮGYVENDINIMO SPRENDIMAS
   2013 m. spalio 10 d.
   kuriuo iš dalies keičiamas Sprendimas 2010/372/ES dėl kontroliuojamų medžiagų kaip technologijos agentų naudojimo pagal Europos Parlamento ir Tarybos reglamento (EB) Nr. 1005/2009 8 straipsnio 4 dalį
   (pranešta dokumentu Nr. C(2013) 6517)
   (Tekstas autentiškas tik italų, lenkų, nyderlandų, portugalų, prancūzų ir vokiečių kalbomis)
   (2014/8/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. rugsėjo 16 d. Europos Parlamento ir Tarybos reglamentą (EB) Nr. 1005/2009 dėl ozono sluoksnį ardančių medžiagų (1), ypač į jo 8 straipsnio 4 dalį,
   kadangi:
   
               (1)
            
            
               atsižvelgiant į Sąjungos įsipareigojimus pagal Monrealio protokolo dėl ozono sluoksnį ardančių medžiagų Šalių sprendimą X/14 ir paskesnius sprendimus, Reglamento (EB) Nr. 1005/2009 8 straipsnio 4 dalyje nustatyta, kad kontroliuojamų medžiagų, kurios naudojamos kaip technologijos agentai, kiekis turi neviršyti 1 083 metrinių tonų per metus, o naudojant technologijos agentus išmetamų kontroliuojamų medžiagų kiekis turi neviršyti 17 metrinių tonų per metus;
            
         
               (2)
            
            
               Komisijos sprendime 2010/372/ES (2) pateiktas įmonių, kurioms leidžiama naudoti kontroliuojamas medžiagas kaip technologijos agentus, sąrašas ir kiekvienai atitinkamai įmonei nustatytas didžiausias tų medžiagų kiekis, kuriuo ji gali papildyti įrenginius, ir didžiausias leidžiamas išmesti jų kiekis;
            
         
               (3)
            
            
               nuo 2010 m. dvi įmonės („Anwil SA“ ir „CUF Quimicos Industriais SA“) nustojo naudoti kontroliuojamas medžiagas kaip technologijos agentus. Dar viena įmonė („Arkema France SA“) pranešė Prancūzijos kompetentingoms institucijoms, kad 2007, 2008, 2009, 2010 ir 2011 m. išmestų kontroliuojamų medžiagų kiekio duomenyse, kuriuos ji pateikė Komisijai, buvo akivaizdžių esminių klaidų ir dėl to buvo nustatytas pernelyg mažas metinis jos išmetamų kontroliuojamų medžiagų kiekis. Šiais duomenimis Komisija rėmėsi apskaičiuodama įmonei taikomą ribinę vertę, nustatytą Sprendimo 2010/372/ES priede, kuriame išvardytos įmonės ir didžiausi kiekvienai įmonei kasmet leidžiami išmesti kiekiai. Prancūzijos kompetentingos institucijos išnagrinėjo šį skundą ir nustatė, kad pateiktuose duomenyse iš tiesų esama akivaizdžių klaidų. Šios pateiktų duomenų klaidos yra netyčinės, tačiau dėl jų įmonei nustatyta ribinė vertė buvo daug žemesnė, nei būtų buvusi, jei būtų pateikti teisingi metinio išmetamų kontroliuojamų medžiagų kiekio duomenys. Todėl tai įmonei Sprendimo 2010/372/ES priede nustatyta ribinė vertė neatitinka ankstesnio metinio jos išmetamų kontroliuojamų medžiagų kiekio ir turėtų būti ištaisyta;
            
         
               (4)
            
            
               todėl Sprendimo 2010/372/ES priedas turėtų būti iš dalies pakeistas;
            
         
               (5)
            
            
               taip pat reikėtų paaiškinti, kad papildymo kvotą ta pati įmonė gali naudoti kitoms medžiagoms ir kitoms reikmėms;
            
         
               (6)
            
            
               todėl Sprendimas 2010/372/ES turėtų būti atitinkamai iš dalies pakeistas;
            
         
               (7)
            
            
               Sprendimo 2010/372/ES galiojimo laikas yra neribotas, todėl ateityje jį (ypač jo priedą) gali reikėti persvarstyti atsižvelgiant į būsimą technologijų raidą;
            
         
               (8)
            
            
               šiame sprendime numatytos priemonės atitinka pagal Reglamento (EB) Nr. 1005/2009 25 straipsnio 1 dalį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2010/372/ES iš dalies keičiamas taip:
   
               1)
            
            
               3 straipsnio pirmas sakinys pakeičiamas taip:
               „Visą priede nurodytam įrenginiui skirtą papildymo kvotą arba jos dalį, nesvarbu, kokiai medžiagai ir kokioms reikmėms ji skirta, įmonė gali perduoti kitai priede nurodytai įmonei arba gali panaudoti kitai medžiagai ir kitoms reikmėms, kurios jai nustatytos to reglamento priede.“;
            
         
               2)
            
            
               Sprendimo 2010/372/ES priedas pakeičiamas šio sprendimo priedu.
            
         2 straipsnis
   Šis sprendimas skirtas šioms įmonėms:
   
               
                           Anwil SA
                        
                     
                           Ul. Torunska 222
                        
                     
                           87-805 Wloclawek
                        
                     
                           LENKIJA
                        
                     
            
               
                           Arkema France SA
                        
                     
                           420 rue d’Estienne D’Orves
                        
                     
                           92705 Colombes Cedex
                        
                     
                           PRANCŪZIJA
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           VOKIETIJA
                        
                     
            
               
                           CUF Quimicos Industriais SA
                        
                     
                           Quinta da Indústria, Beduído
                        
                     
                           3860–680 Estarreja
                        
                     
                           PORTUGALIJA
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           PRANCŪZIJA
                        
                     
            
               
                           Vencorex France
                        
                     
                           Etablissement du Pont-de-Claix
                        
                     
                           Plate-forme chimique
                        
                     
                           Rue Lavoisier
                        
                     
                           BP16
                        
                     
                           38801 Le Pont-de-Claix Cedex
                        
                     
                           PRANCŪZIJA
                        
                     
         
               
                           Solvay Specialty Polymers Italy SpA
                        
                     
                           Viale Lombardia 20
                        
                     
                           20021 Bollate (MI)
                        
                     
                           ITALIJA
                        
                     
            
               
                           Teijin Aramid BV
                        
                     
                           Oosterhorn 6
                        
                     
                           9930 AD Delfzijl
                        
                     
                           NYDERLANDAI
                        
                     
         
      Priimta Briuselyje 2013 m. spalio 10 d.
      
         
            Komisijos vardu
         
         Connie HEDEGAARD
         
            Komisijos narė
         
      
   
   
      (1)  OL L 286, 2009 10 31, p. 1.
   
      (2)  OL L 169, 2010 7 3, p. 17.
   
      PRIEDAS
      (Šis priedas neskelbiamas, nes jame pateikiama konfidenciali komercinė informacija.)